Campionato do Mundo de Cross 2008

O campionato do Mundo de cross celebrouse na cidade escocesa de Edimburgo o 30 de marzo de 2008, na súa 36ª edición. Están organizados pola IAAF. Son os segundos mundiais de cross que se celebran en Escocia, logo da sexta edición, celebrada en 1978 en Glasgow.

 Datos técnicos 
Participaron 462 atletas, representando a 59 federacións distintas. Deles, 297 eran homes e só 165 (36%) mulleres. Por federacións, o continente máis representado era África, con 21, mentres que de Suramérica só acudiron dous equipos, Brasil e Güiana.

 Percorrido e instalacións 
O percorrido disputouse no parque de Holyrood, localizado no barrio onde tamén se atopa o Parlamento escocés. Nun circuíto semellante xa se celebraron os europeos de cross do ano 2003. A superficie do percorrido era de herba se ben había amplas zonas a lama. O circuíto tiña unha volta curta, de 1.840 m e unha volta longa de 2.080 m. O percorrido era fundamentalmente chan, cunha grande elevación nas voltas longas, cunha costa de 13 m verticais en 80 horizontais (16%).

A vila dos deportistas localizouse na residencia universitaria Pollock Halls, ao oeste da cidade.

 Distancias 
O mundial integrou catro campionatos, con distancias diversas:
 Júnior feminino: 6.040 m (unha volta curta e dúas longas)
 Júnior masculino: 7.905 metros (dúas voltas curtas e dúas longas)
 Sénior feminino: 7.905 metros (dúas voltas curtas e dúas longas)
 Sénior masculino: 12.125 metros (dúas voltas curtas e catro longas)

 Premios 
O premio para os gañadores en categoría sénior eran de 30.000 dólares e para os equipos de 20.000.

 Resultados 
dereita|miniatura|Vista panorámica do circuíto.
Os campionatos estiveron dominados polos países africanos, fundamentalmente Etiopía, que gañou tres competicións por equipos e os catro títulos individuais, e por Kenya. Nas clasificacións de júniors, a primeira atleta non africana foi unha xaponesa (10ª), e tamén dese país foi o primeiro non africano (20º). En categorías absolutas, houbo atletas nacidos en África que, representando os Países Baixos ou Qatar obtiveron posicións destacábeis. Porén, a primeira atleta sénior non nacida en África foi a na Benita Johnson (11ª), e en homes foino o estadounidense Jorge Torres (19º).

 Sénior masculino 
 Medalla Atleta Tempo Ouro Kenenisa Bekele   34'38" Prata Leonard Komon  34'41"  Bronce Zersenay Tadese  34'43"

 Por equipos 
 Medalla País Puntos Ouro  KenyaLeonard Komon - Joseph Ebuya - Moses Masai - Gideon Ngatuny - Bernard Kipyego - Hosea Macharinyang 39 Prata  EtiopíaKenenisa Bekele - Habtamu Fikadu - Sileshi Sihine - Gebre-egziabher Gebremariam - Dereje Debele - Abebe Dinkesa 105 Bronce  QatarFelix Kikwai Kibore - Ahmad Hassan Abdullah - Sultan Khamis Zaman - Mubarak Hassan Shami - Gamal Belal Salem - Essa Ismail Rashed 144

 Sénior feminino 
 Medalla Atleta Tempo Ouro Tirunesh Dibaba   25'10" Prata Mestawet Tufa   25'15" Bronce Linet Masai  25'18" 

 Por equipos 
 Medalla País Puntos Ouro  EtiopíaTirunesh Dibaba - Mestawet Tufa - Gelete Burka - Meselech Melkamu 18 Prata  KenyaLinet Masai - Doris Changeywo - Priscah Cherono - Margaret Muriuki 22 Bronce  AustraliaBenita Johnson - Lisa Jane Weightman - Melissa Rollison - Anna Thompson 84

 Júnior masculino 
 Medalla Atleta Tempo Ouro Ibrahim Jeilan   22'38"  Prata Ayele Abshero   22'40" Bronce Lucas Rotich  22'42"

 Por equipos 
 Medalla País Puntos Ouro  Kenya 21 Prata  Etiopía 28 Bronce  Uganda 37

 Júnior feminino 
 Medalla Atleta Tempo Ouro Genzebe Dibaba  19'59"  Prata Irine Cheptai  20'04" Bronce Emebt Etea  20'06"

 Por equipos 
 Medalla País Puntos Ouro  Kenya 16 Prata  Etiopía 20 Bronce  Xapón 57

 Participación galega 
Nestes campionatos participaron dúas atletas galegas, Sandra Mosquera e Paula Mayobre, as dúas en categoría júnior e as dúas representando a España. A viguesa Mosquera quedou no posto 37º, cun tempo de 21'37", mentres que a aresá Mayobre foi 52ª cun tempo de 22'27".

Categoría:Competicións de atletismo
Categoría:Atletismo no Reino Unido
Categoría:Competicións deportivas no Reino Unido